CELEX: 22020D0345
Language: hu
Date: 2019-12-13 00:00:00
Title: Az EGT Vegyes Bizottság 327/2019 határozata (2019. december 13.) az EGT-megállapodás XXI. mellékletének (Statisztika) módosításáról [2020/345]

5.3.2020   
               
               
                  HU
               
               
                  Az Európai Unió Hivatalos Lapja
               
               
                  L 68/85
               
            
         AZ EGT VEGYES BIZOTTSÁG 327/2019 HATÁROZATA
         (2019. december 13.)
         az EGT-megállapodás XXI. mellékletének (Statisztika) módosításáról [2020/345]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     Az integrált mezőgazdasági statisztikákról, valamint az 1166/2008/EK és az 1337/2011/EU rendelet hatályon kívül helyezéséről szóló, 2018. július 18-i (EU) 2018/1091 európai parlamenti és tanácsi rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2018/1091 európai parlamenti és tanácsi rendelet (2) hatályon kívül helyezi az EGT-megállapodásba foglalt 1166/2008/EK rendeletet, amelyet következésképpen el kell hagyni az EGT-megállapodásból.
                  
               
                     (3)
                  
                  
                     Az EGT-megállapodás XXI. mellékletét ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XXI. melléklete 23. pontja (1166/2008/EK európai parlamenti és tanácsi rendelet) szövegének helyébe a következő szöveg lép:
            
               „32018 R 1091: Az Európai Parlament és a Tanács (EU) 2018/1091 rendelete (2018. július 18.) az integrált mezőgazdasági statisztikákról, valamint az 1166/2008/EK és az 1337/2011/EU rendelet hatályon kívül helyezéséről (HL L 200., 2018.8.7., 1. o.).
               A rendelet rendelkezéseit e megállapodás alkalmazásában a következő kiigazításokkal kell értelmezni:
               
                           a)
                        
                        
                           Az EFTA-államok nem kötelesek az adatok e rendeletben előírt regionális bontására.
                        
                     
                           b)
                        
                        
                           Az EFTA-államok nem kötelesek adatokat gyűjteni, illetve szolgáltatni a 7. cikk b) pontjában a „vidékfejlesztés” modullal, a 7. cikk g) pontjában a „Gyümölcsös ültetvény” modullal és 7. cikk h) pontjában a „Szőlőültetvény” modullal kapcsolatos, és a rendelet IV. mellékletében felsorolt intézkedések végrehajtásáról, beleértve a 9. cikk alapján a három említett modult kiegészítő eseti adatokat is.
                        
                     
                           c)
                        
                        
                           A rendelet nem alkalmazandó Liechtensteinre.”
                        
                     
         
         
            2. cikk
            Az (EU) 2018/1091 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. december 14-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. december 13-án.
            
               
                  az EGT Vegyes Bizottság részéről
               
               
                  az elnök
               
               Gunnar PÁLSSON
            
         
         
            (1)  HL L 200., 2018.8.7., 1. o.
         
            (2)  HL L 321., 2008.12.1., 14. o.
         
            (*1)  Alkotmányos követelmények fennállását nem jelezték.